ଜଗତସିଂହପୁର, ମାର୍ଚ୍ଚ ୪ (ଲୋକାଲ ୱାୟାର) ଛୋଟ ଛୋଟ କାମ ପାଇଁ ଲୋକେ ସରକାରଙ୍କ ଉପରେ ନିର୍ଭର କରୁଥିବା ବେଳେ ଜଗତସିଂହପୁର ଜିଲ୍ଲାର କୁଜଙ୍ଗ ବ୍ଲକ୍ ଅନ୍ତର୍ଗତ ମଙ୍ଗରାଜପୁର ପଞ୍ଚାୟତର ମହିଳାମାନେ ଗ୍ରାମରେ ଥିବା ଜଳଭଣ୍ଡାର ଗୁଡିକର ନିଜେ ପୁନରୁଦ୍ଧାର କରି ଅନ୍ୟ ମାନଙ୍କ ପାଇଁ ଉଦାହରଣ ସୃଷ୍ଟି କରିଛନ୍ତି।
ସରପଞ୍ଚ ପୂର୍ଣ୍ଣିମା ତ୍ରିପାଠୀଙ୍କ ନେତୃତ୍ୱରେ ଏହି ମହିଳାମାନେ ହାତରେ ଠେଙ୍ଗା, ବାଡି ଧରି ଗ୍ରାମର ଥିବା ପୋଖରୀଗୁଡିକରେ ଥିବା ଦଳ ଓ ପଙ୍କ ପରିଷ୍କାର କରିଥିବା ଜଣେ ପ୍ରତ୍ୟକ୍ଷଦର୍ଶୀ କହିଛନ୍ତି।
ଏହି ମହିଳାମାନେ କହିଛନ୍ତି ଯେ, ଗ୍ରାମରେ ପାନୀୟ ଜଳ ସୁବିଧା ଶୋଚନୀୟ ଅବସ୍ଥାରେ ପଡ଼ିଥିବା ବେଳେ ସେମାନେ ବାରମ୍ବାର ପ୍ରଶାସନର ଦ୍ରୁଷ୍ଟି ଆକର୍ଷଣ କରିଆସୁଥିଲେ। । ତେବେ ଏହାର ସମାଧାନ ନ ହେବାରୁ ଗ୍ରାମର ୩୫-୭୦ ବର୍ଷୀୟା ସମସ୍ତ ମହିଳା ନିଜେ ଏହି କାର୍ଯ୍ୟ କରିବାପାଇଁ ନିଷ୍ପତ୍ତି ନେଇଥିଲେ।
ସେମାନେ ମିଳିତ ଭାବେ ଜଳଶୂନ୍ୟ ପୋଖରୀକୁ ଖୋଳିବା, ଏହାର କୂଳ ଗୁଡିକର ନିର୍ମାଣ କରିବା, ଶୁଷ୍କ ନଦୀ ଶଯ୍ୟାରେ ଦଳର ସଫେଇ କରି ପୁନଶ୍ଚ ପାଣିର ବ୍ୟବସ୍ଥା କରିବା ଆଦି କାର୍ଯ୍ୟ କରିଥିଲେ।
ବହୁ ପ୍ରତିବନ୍ଧକର ସମ୍ମୁଖୀନ ହୋଇ ସେମାନେ ଅଧ ଏକର ଶୁଷ୍କ ପୋଖରୀରୁ ଦଳ ସଫେଇ କରିବା ସହ ୬ରୁ ଊର୍ଦ୍ଧ୍ୱ ଶୁଷ୍କ ପୋଖରୀ ଶଯ୍ୟାର ପୁନରୁଦ୍ଧାର କରିଛନ୍ତି । ଏହା ସହିତ ହଳଦୀପାଣି ପୋଖରୀର କୂଳ ନିର୍ମାଣରେ ମୁଖ୍ୟ ଭୂମିକା ଗ୍ରହଣ କରିଛନ୍ତି ।
ସେହିପରି ମହିଳାମାନେ ପାଞ୍ଚରୁ ଊର୍ଦ୍ଧ୍ୱ ପୋଖରୀରେ ମତ୍ସ୍ୟଚାଷ କରି ଆର୍ଥିକ ଦିଗରେ ନିଜକୁ ସଶକ୍ତ କରିପାରିଛନ୍ତି । ଯେହେତୁ ସେଠାରେ ପୁରୁଷମାନେ ବାହାରେ କାମ କରୁଛନ୍ତି ସେମାନେ ନିଜକୁ ପଞ୍ଚାୟତର ଉନ୍ନତିମୂଳକ କାର୍ଯ୍ୟକ୍ରମରେ ସାମିଲ୍ କରିପାରିଛନ୍ତି ବୋଲି ସରପଞ୍ଚ କହିଛନ୍ତି ।
ସେ କହିଛନ୍ତି ଯେ, ଏଥିପାଇଁ ସେମାନେ କୈାଣସି ସରକାରୀ ଅନୁଦାନ କିମ୍ବା ପାଣ୍ଠିର ଆଶାୟୀ ନାହାଁନ୍ତି କିମ୍ବା ତାଙ୍କୁ ମହାତ୍ମାଗାନ୍ଧି ଜାତୀୟ ନିଯୁକ୍ତି ଯୋଜନାରେ କୈାଣସି ପାଣ୍ଠି ଯୋଗାଇ ଦିଆଯାଇନାହିଁ ।
ସେମାନେ ନିଜ ସ୍ୱାଭିମାନର ବାର୍ତ୍ତା ପ୍ରେରଣ କରି ସ୍ୱତନ୍ତ୍ର ଭାବେ ନିଜ ନିଜର ରୋଜଗାରରୁ କିଛି ଅର୍ଥକୁ ବଞ୍ଚାଇ ଏପରି ସାମୂହିକ କାର୍ଯ୍ୟରେ ବିନିଯୋଗ କରୁଛନ୍ତି ।
ଗ୍ରାମର ସୌଦାମିନୀ ସ୍ୱାଇଁ ଓ ମାତା ବାରିକ କହିଛନ୍ତି ଯେ, ଆମେମାନେ ପୋଖରୀ ଖୋଳିବା, କୂଳର ପୁନରୁଦ୍ଧାର କରିବା କାର୍ଯ୍ୟ ଜାଣିନଥିଲୁ କିନ୍ତୁ ବର୍ତ୍ତମାନ ଆମର ମିଳିତ ଉଦ୍ୟମରେ ଏସବୁ କାର୍ଯ୍ୟ କରିପାରିଛୁ ।
ଏବେ ଆମେ କରିଥିବା କାମ ଦେଖିଲେ ଖୁସି ଲାଗୁଛି ଓ ଏଥିପାଇଁ ଆମେ ନିଜକୁ ଗର୍ବିତ ମନେକରୁଛୁ । ଗ୍ରାମର ଉନ୍ନତି ପାଇଁ ଆଗକୁ ମଧ୍ୟ ଏହିଭଳି ଉଦ୍ୟମ ଜାରି ରଖିବା ପାଇଁ ଚେଷ୍ଟା କରିବୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
